text: মখদুম শাহদৌলা শহীদ ছিলেন দ্বাদশ  শতকের শেষের দিকে একজন আউলিয়া-দরবেশ। বাংলাদেশের সিরাজগঞ্জ জেলার শাহজাদপুরে পুরানো শাহী মসজিদের পাশের কবরস্থানে তিনি শায়িত আছেন।
  
  মখদুম শাহ সাহাবী মুয়াজ বিন জাবাল বংশধর ছিলেন। এবং ইয়ামেনের তৎকালীন রাজার দ্বিতীয় পুুুত্র ছিলেন।তিনি ১১৯২-৯৬ সালের মধ্যে ইয়েমেন থেকে ধর্মপ্রচারার্থে যাত্রা শুরু করে বোখারা শহরে আগমন করেন। বোখারা শহরে হযরত জালাল উদ্দিন বোখারী  এর দরবার শরীফে কিছু সময় অতিবাহিত করে তিনি বাংলার পথে যাত্রা শুরু করে বাংলার শাহজাদপুর অঞ্চলে আসেন।
  
  তিনি বাংলায় প্রবেশ করে ইসলাম প্রচার শুরু করলে তৎকালীন সুবা বিহারের অমুসলিম অধিপতি "রাজা বিক্রম কেশরী" হযরত মখদুম শাহদৌলার আগমনে রাগান্বিত হয়ে তার সৈন্যবাহিনী প্রেরণ করেন। কিন্তু সৈন্যবাহিনী পরাজিত হয়ে ফিরে যায়। রাজা বিক্রম কেশরী বেশ কয়েকবার সৈন্য প্রেরণ করে পরাজিত হয়, ইতিমধ্যে হযরত মখদুম শাহদৌলা শাহজাদপুরের পার্শ্ববর্তী অঞ্চলে ইসলাম ধর্ম প্রচার করেন।
  
  তার আধ্যাত্মিক শক্তি দ্বারা এই অঞ্চলকে মুসলিম অধ্যুষিত অঞ্চলে পরিণত করেন। শেষ যুদ্ধে হযরত মখদুম শাহদৌলা এবং তার বহু সঙ্গী ও অনুসারী যোদ্ধা শহীদ হন, এই ধর্ম যুদ্ধে তার শহীদ হবার কারণে তিনি হযরত মখদুম শাহদৌলা শহীদ ইয়ামেনী  নামে পরিচিত লাভ করেন। তার পীর মুর্শিদ হলেন ওস্তাদ শাহ শামসুদ্দিন তাবরেজি [যিনি বিখ্যাত মসনবী শরীফের লেখক জালালুদ্দিন রুমিরও পীর মুর্শিদ ছিলেন] তার মাজার শরীফ মখদুম শাহের মাজারের একই আঙ্গিনাতেই অবস্থিত।
  
  মখদুম শাহের মৃত্যুর পর তার অনুচররা ইসলাম প্রচার অব্যাহত রাখেন। উত্তরসূরী ইউসুফ শাহ ,শাহ হাবিবুল্লাহ ,শাহ বদর  এর প্রচেষ্টায় দিন দিন ইসলাম ব্যাপকভাবে বিস্তার করে।
  
  আরো দেখুন
   হযরত মখদুম শাহদৌলার মাজার
   শামসুদ্দিন তাবরিজির মাজার
   শামস তাবরিজি
  শাহ হাবিবুল্লাহ ইয়ামেনী
  
  তথ্যসূত্র
  
  বহিঃসংযোগ 
   
  
  বিষয়শ্রেণী:বাংলাদেশী সুফি
  বিষয়শ্রেণী:মুসলিম ধর্মতত্ত্ববিদ
  বিষয়শ্রেণী:১৪শ শতাব্দীর মুসলমান
  বিষয়শ্রেণী:১৩১৩-এ মৃত্যু
title: মখদুম শাহদৌলা